Ministerstvo vnútra Slovenskej republiky

Sekcia ekonomiky, odbor hospodárskeho zabezpečenia, Košická 47, 812 72 Bratislava

Č. p. : SE-OHZ1-2024/002846-017

VÝZVA NA PREDLOŽENIE PONUKY

pre zákazku malého rozsahu zadávanú prostredníctvom systému JOSEPHINE podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej len „zákon“)

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky – Sekcia ekonomiky, odbor hospodárskeho zabezpečenia

Adresa: Košická 47, 817 72 Bratislava

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Mária Hubíková

Telefón: 0961575314

E-mail: maria.hubikova@minv.sk

Odkaz na webové sídlo kde je výzva dostupná:

<https://josephine.proebiz.com/sk/tender/62807/summary>

### II. Opis

Názov zákazky:

„Dodanie a montáž horizontálnych a vertikálnych žalúzií vrátane demontáže pôvodných žalúzií “.

Druh zákazky: služba

Spoločný slovník obstarávania (CPV): 39515430-8 vodorovné žalúzie

39515440-1 Zvislé žalúzie

45111300-1 Demontážne práce

45255400-3 Montážne práce

Rozdelenie predmetu zákazky na časti: Požaduje sa predloženie ponuky na celý predmet zákazky, predmet zákazky nie je rozdelený na časti.

Hlavné miesto poskytovania služieb:

Ministerstvo vnútra Slovenskej republiky – Prievozská 32 v Bratislava.

Termín splnenia zákazky:

Do 30 dní od doručenia objednávky podľa opisu predmetu zákazky.

Opis predmetu zákazky:

Dodanie horizontálnych hliníkových žalúzií a vertikálnych látkových žalúzií vrátane montáže nových a demontáže pôvodných žalúzií v objekte MV SR na Prievozskej 32 v Bratislave. Bližšia špecifikácia je uvedená v Prílohe č. 1 tejto požiadavky.

Cena musí zahŕňať všetky náklady súvisiace s poskytnutím požadovanej služby vrátane dopravy.

Množstvo alebo rozsah obstarávaných tovarov, stavebných prác alebo služieb

Rozsah požadovanej služby je uvedený v Prílohe č. 2 tejto Výzvy „Štruktúrovaný rozpočet ceny“.

### III. predpokladaná hodnota zákazky:

### Predpokladaná hodnota zákazky je maximálne 12 855,34 € bez DPH za celý predmet zákazky.

### IV. Informácie potrebné na vypracovanie ponuky, predloženie ponuky

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.proebiz.com> v položke „Knižnica manuálov a odkazov.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov

Použije sa elektronická aukcia: Nie

Lehota na predkladanie ponúk: 5 pracovných dní

Dátum: 20.12.2024

Čas: 10:00 hod.

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com> )

Dokumenty a doklady, ktoré tvoria ponuku uchádzača sa predkladajú v elektronickej podobe excel alebo ako elektronické kópie (scany) listinných dokumentov (Príloha č.2 Výzvy „Štruktúrovaný rozpočet ceny“).

### V. Podmienky účasti

uvedú sa doklady, ktorými sa preukazuje splnenie podmienok účasti najmä:

Uchádzač musí spĺňať nasledovné podmienky účasti týkajúce sa osobného postavenia:

1. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
2. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením.

* Súčasťou ponuky uchádzača musí byť v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracúvaním osobných údajov.

Verejný obstarávateľ si vyhradzuje právo overenia pravdivosti uvedených údajov.

### VI. Kritériá vyhodnotenia ponúk a vyhodnotenie ponúk

Najnižšia cena za celý predmet zákazky - § 44 zákona.

Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

### VII. Podmienky týkajúce sa zmluvy a plnenia zmluvy

Výsledkom verejného obstarávania bude objednávka/y na dodanie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

* Cena (ako aj cena jednotlivých položiek) musí byť počas trvania zákazky pevná a konečná.
* Cena musí byť uvedená ako jednotková cena bez DPH. Jednotková cena musí byť stanovená v mene EURO. K fakturovanej odplate bude vždy pripočítaná DPH stanovená v súlade s  právnymi predpismi platnými v čase poskytnutia služieb.
* Ak uchádzač nie je platiteľom DPH, na túto skutočnosť v ponuke upozorní.

### VIII: DOPLŇUJÚCE INFORMÁCIE:

Dôvody na zrušenie použitého postupu zdávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

1. nebude predložená ani jedna ponuka,
2. ani jeden uchádzač nesplní podmienky účasti,
3. ani jedna z predložených ponúk nebude zodpovedať určeným požiadavkám vo výzve na predkladanie ponúk,
4. ak sa zmenili okolnosti, za ktorých sa vyhlásilo toto verejné obstarávanie

Prílohy:

* + - 1. Opis predmetu zákazky
      2. Štruktúrovaný rozpočet ceny
      3. Čestné vyhlásenie
      4. Súhlas so spracovaním osobných údajov

Dátum odoslania výzvy: 13.12.2024

Ing. Norbert Part

riaditeľ